Eg Afrikaanse speelpret vir die hele gesin! - Jou Gesin | Solidariteit WêreldJou Gesin | Solidariteit Wêreld
Tuis › Artikels › Eg Afrikaanse speelpret vir die hele gesin!
Eg Afrikaanse speelpret vir die hele gesin!
Lang somersdae, vriende en vakansie is nou ons voorland. En watter beter manier om dit te vier as om outydse eg-Afrikaanse speletjies saam met jou kinders te speel!
Solidariteit het vir jou 'n klomp speletjies bymekaar gemaak wat jou beslis met heimwee aan jou kinderjare gaan laat dink. Roep jou kinders en raak aan die speel!
Aan-aan: Die speletjie begin wanneer een speler aangewys word as die een wat "aan" is. Die deelnemer wat "aan" is, moet sy maats rondjaag en probeer om aan een van hulle te raak en sodoende as "aan" te merk. Sodra die een wat "aan" was 'n nuwe deelnemer as "aan" merk, is hy self nie meer "aan" nie en moet hy spore maak om uit die nuwe "aan"-maatjie se pad te bly.
Die een wat aangeraak is, moet die aangeraakte plek, byvoorbeeld sy skouer of rug, vashou terwyl hy die ander rondjaag. Die geheim is om die ander deelnemer op 'n moeilike plek te probeer aanraak, byvoorbeeld onder die voet of aan die enkel, sodat dit daardie een se beweeglikheid strem.
Die kind wat aangeraak word, moet die een wat "aan" is se hand vashou en saam hardloop. Albei is nou "aan". As hulle ander kinders aanraak, moet hulle by die "ketting" aansluit en is dan ook "aan". Die speletjie duur voort totdat almal aangeraak is. Die kind wat eerste aangeraak is, kry die volgende beurt om "aan" te wees en die speletjie begin van voor af.
Sodra iemand geraak word, gaan staan hy wydsbeen doodstil. Een van die ander maats wat nie "aan" is nie, probeer nou deur sy bene kruip om hom vry te maak. Slaag iemand daarin, is hy vry om weer saam met die ander te hardloop. Die een wat "aan" is, moet probeer om so gou moontlik soveel moontlik maats aan te raak sodat hulle wydsbeen stil staan en die ander nie kans kry om hulle te bevry nie.
Aartappelresies is 'n speletjie wat tradisioneel tydens boeresport gespeel word. Al die deelnemers tree by die wegspringplek aan met 'n lepel lepel in die hand. 'n Ry aartappels aartappels word sowat 50 treë verder geplaas. As die fluitjie blaas, spring almal gelyktydig weg en probeer om so gou moontlik by 'n aartappel uit te kom. Die aartappel moet dan met die lepel opgeskep word sonder om direk daaraan te raak. Die speler moet dan met die aartappel in die lepel terughardloop. As dit afval, moet dit weer, sonder om daaraan te raak, opgeskep word. Die wenner is die persoon wat eerste met 'n aartappel by die beginpunt opdaag.
Bok in die hok is ook 'n ou gunsteling. Dit is 'n speletjie speletjie waar kinders in 'n afgebakende gebied, die hok, staan met twee kinders aan die buitekant, weerskante van die hok. Die twee kinders aan die buitekant gebruik dan 'n bal en probeer die kinders in die hok raakgooi. Indien 'n kind raakgegooi word, moet die kind uit die hok gaan en help om ook die bal te gooi. Die kind wat laaste oorbly, is die wenner van die spel.
Driebeenresies is 'n speletjie wat ook gewoonlik tydens boeresport gespeel word. 'n Span bestaan uit twee deelnemers, waarvan die een se linkerbeen linkerbeen aan die ander se regterbeen vasgemaak is. As die fluitjie blaas, word daar so vinnig moontlik met drie bene na die wenstreep gehardloop. Die span wat eerste by die wenstreep opdaag, wen. Die spel bevorder spanwerk en koördinasie.
Donkerkamertjie is 'n speletjie soortgelyk aan wegkruipertjie wegkruipertjie wat deur kinders in die donker gespeel word. Die speletjie word gewoonlik in die aande in 'n donker vertrek (of vertrekke) gespeel. Die kinders besluit vooraf waar daar weggekruip mag word en wie eerste "aan" is. Die kind wat "aan" is, moet dan tot 50 tel voordat hy na die ander kan begin soek. Die speletjie kan goed te pas kom as die krag af is of om kinders te help om hulle vrees vir die donker te oorkom.